Anna Koernikova

Anna Sergejevna Koernikova (ek faak stavere as Kournikova; Russysk: Анна Сергеевна Курникова, sekuere transliteraasje: Anna Sjergjejevna Kurnikova) (Moskou, 7 juny 1981) is in Russyske eardere beropstennisspylster. Hja wennet op 't heden yn Miami, Floarida, yn de Feriene Steaten en hat sûnt 2010 de Amerikaanske nasjonaliteit

Hoewol't Koernikova lange tiid yn de top 20 fan de wrâldranglist stien hat, wûn hja nea in profesjoneel toernoai yn it inkeltspul. Sy hat wol in pear kear de heale finale en de finale fan een grut toernoai helle.

 Persoanlik libben 
Yn 2003 waard Anna Koernikova troch de lêzers fan it tydskrift FHM ta meast kreze frou fan de wrâld keazen. Koernikova hie in lytse rol (as motelmanager) yn de film Me, Myself and Irene, dêr't ek Jim Carrey yn spile.

Koernikova hat sûnt 2001 in relaasje mei sjonger Enrique Iglesias. Sy krigen kunde oan elkoar op de set fan de fideoklip foar syn hit Escape. It pear hat trije bêrn.

 Plakken op de WTA-ranglist 
Posysje op de ein fan it seizoen:
 Jier  ranginkeltspul  rangdûbeltspul 2003  305  176 2002  35  11 2001  74  26 2000  8  4 1999  12  1 1998  13  10 1997  32  40 1996  65  78 1995  281  –

 Ut de lapekoer 
 Der is in pokerkombinaasje nei Anna Koernikova ferneamd, nammentlik aas-hear, yn it Ingelsk ek wol AK (Ace-King), ûnder it biedwurd sjocht der moai út, wint lykwols komselden.
 Der is in Nederlânsk kompjûterfirus nei har ferneamd.
 Sy krige ek de bynamme Lolita.

 Boeken 
 , Anna Kournikova (2001) (ISBN 978-1-84222-416-8 / ISBN 1-84222-416-6)
 , Anna Kournikova (Women Who Win) (2001) (ISBN 0-7910-6529-4 / ISBN 978-0-7910-6529-7)

Kategory:Russysk tennisser
Kategory:Russysk Olympysk dielnimmer
Kategory:Russysk societystjer
Kategory:Russysk model
Kategory:Amerikaansk tennisser
Kategory:Amerikaansk societystjer
Kategory:Amerikaansk model
Kategory:Dielnimmer oan in Amerikaansk realitytelefyzjeprogramma
Kategory:Amerikaansk persoan fan Russysk komôf
Kategory:Persoan berne yn 1981